CELEX: 22009D0069
Language: hu
Date: 2009-05-29 00:00:00
Title: Az EGT Vegyes Bizottság 69/2009 határozata ( 2009. május 29. ) az EGT-megállapodás XIII. mellékletének (Közlekedés) módosításáról

3.9.2009   
            
            
               HU
            
            
               Az Európai Unió Hivatalos Lapja
            
            
               L 232/25
            
         
      AZ EGT VEGYES BIZOTTSÁG 69/2009 HATÁROZATA
   
   (2009. május 29.)
   az EGT-megállapodás XIII. mellékletének (Közlekedés) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XIII. mellékletét a 2009. április 24-i 50/2009 EGT vegyes bizottsági határozat (1) módosította.
            
         
               (2)
            
            
               A polgári légi közlekedés védelmének közös szabályairól és a 2320/2002/EK rendelet hatályon kívül helyezéséről szóló, 2008. március 11-i európai parlamenti és tanácsi rendeletet (2) bele kell foglalni a megállapodásba.
            
         
               (3)
            
            
               Izland sajátos földrajzi fekvése és alacsony népsűrűsége, továbbá a belföldi légi közlekedésben használt járműflotta összetétele szükségessé teszi, hogy a 300/2008/EK rendelet ne vonatkozzon Izland felségterületén a belföldi légi közlekedésre. Az izlandi belföldi légi közlekedés tekintetében alkalmazandó nemzeti biztonsági intézkedések megfelelő szintű védelmet nyújtanak.
            
         
               (4)
            
            
               Tekintettel Liechtenstein sajátos helyzetére, amely az olyan tényezők együttes hatásán alapul, mint a nagyon kicsi felségterület, a sajátos földrajzi struktúra és a csekély mértékű liechtensteini légi közlekedés, továbbá az a tény, hogy Liechtensteinből, illetve Liechtensteinbe nem indulnak menetrend szerinti nemzetközi légi járatok és a liechtensteini polgári légiközlekedési infrastruktúra csak egy helikopter-repülőtérből áll, ez a rendelet nem alkalmazandó Liechtenstein felségterületén a meglévő polgári légiközlekedési infrastruktúrára.
            
         
               (5)
            
            
               A 300/2008/EK rendelet hatályon kívül helyezi a megállapodásba foglalt 2320/2002/EK európai parlamenti és tanácsi rendeletet (3), amely ebből következően a megállapodást illetően hatályát veszti,
            
         A KÖVETKEZŐKÉPPEN HATÁROZOTT:
   1. cikk
   A megállapodás XIII. melléklete a következőképpen módosul:
   
               1.
            
            
               A 66h. pont (2320/2002/EK európai parlamenti és tanácsi rendelet) helyébe a következő szöveg lép:
               „32008 R 0300: az Európai Parlament és a Tanács 2008. március 11-i 300/2008/EK rendelete a polgári légi közlekedés védelmének közös szabályairól és a 2320/2002/EK rendelet hatályon kívül helyezéséről (HL L 97., 2008.4.9., 72. o.).
               A rendelet rendelkezéseit e megállapodás alkalmazásában a következő kiigazításokkal kell értelmezni:
               
                           a)
                        
                        
                           A 7. cikk nem alkalmazandó az EFTA-államokra.
                        
                     
                           b)
                        
                        
                           Amennyiben a Közösség tárgyalásokat folytat egy harmadik országgal a 20. cikk alapján egy olyan megállapodás megkötése érdekében, amelynek célja az »egyszeri védelmi ellenőrzés« céljának előmozdítása, megtesz minden erőfeszítést annak érdekében, hogy az EFTA-államok a szóban forgó harmadik országgal létrehozandó hasonló megállapodásra vonatkozó ajánlatot kapjanak. Az EFTA-államok ezért cserébe mindent megtesznek annak érdekében, hogy a Közösséggel létrehozott megállapodásoknak megfelelő megállapodásokat kössenek harmadik országokkal.
                        
                     
                           c)
                        
                        
                           Az e rendeletben megállapított intézkedések nem alkalmazandók a belföldi légi közlekedésre az Izland felségterületén lévő repülőtereken.
                        
                     
                           d)
                        
                        
                           Az e rendeletben meghatározott intézkedések nem alkalmazandók Liechtenstein felségterületén a meglévő polgári légiközlekedési infrastruktúrára.”
                        
                     
         
               2.
            
            
               A 8. függelék szövegét el kell hagyni.
            
         2. cikk
   A 300/2008/EK rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2009. május 30-án lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (4).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2009. május 29-én.
      
         
            az EGT Vegyes Bizottság részéről
         
         
            az elnök
         
         Alan SEATTER
         
      
   
   
      (1)  HL L 162., 2009.6.25., 31. o.
   
   
      (2)  HL L 97., 2008.4.9., 72. o.
   
   
      (3)  HL L 355., 2002.12.30., 1. o.
   
   
      (4)  Alkotmányos követelmények fennállását jelezték.